b'\n_START_ARTICLE_\nOsnovna \xc5\xa1ola Jakoba Alja\xc5\xbea Kranj\n_START_PARAGRAPH_\nOsnovna \xc5\xa1ola Jakoba Alja\xc5\xbea Kranj se nahaja v blokovskem naselju Planina v Kranju. Na\xc4\x8drt zanjo je naredil arhitekt R. Zaletel._NEWLINE_Otvoritev \xc5\xa1ole je bila leta 1982, do leta 1991 se je \xc5\xa1ola imenovala Osnovna \xc5\xa1ola bratstva in enotnosti. \xc5\xa0ola je dobro opremljena in ima 25 oddelkov._NEWLINE_\xc5\xa0ola je zgrajena v sklopu \xc5\xa1portne dvorane in ima dve nadstropji. V pritli\xc4\x8dju imajo svoje prostore u\xc4\x8denci ni\xc5\xbeje stopnje, tu domujeta tudi kuhinja in jedilnica. V vhodni avli se odvijajo razne prireditve in izven\xc5\xa1olske dejavnosti. V kletnih prostorih je garderoba, ki hkrati slu\xc5\xbei tudi zakloni\xc5\xa1\xc4\x8du in u\xc4\x8dilnici tehni\xc4\x8dnega pouka. V prvem nadstropju pa so predmetna stopnja, zbornica in tajni\xc5\xa1tvo. Imajo 3 telovadnice, igri\xc5\xa1\xc4\x8de za ko\xc5\xa1arko, nogomet, teka\xc5\xa1ko stezo in bazen. Na \xc5\xa1oli se odvijajo interesne dejavnosti, kot so ko\xc5\xa1arka, plesne, odbojka, ritmi\xc4\x8dna gimnastika, rokomet, \xc5\xa1ah in nogomet.'